གོང་གི་འདི་ལྟ་བུ་ཡིན་ནའང་མདོ་སྡེ་མྱང་འདས་ཀྱི་ནང་དུ་རྩ་བ་ནས་མི་རྙེད།བོད་དུ་འགྱུར་བའི་མྱང་འདས་ཀྱི་མདོ་ལ་ཆེ་འབྲིང་ཆུང་གསུམ་ཡོད་ལ།མྱང་འདས་ཆེན་པོ་ལ་བམ་པོ་ལྔ་བཅུ་ང་དྲུག་དང་ལེའུ་བཅོ་ལྔ་བཞུགས་ཤིང་།རྒྱ་ནག་གི་མཁན་པོ་ཝང་ཕན་ཞུན་དང་།དྷརྨའི་གཞི་འཛིན་དགེ་བའི་བློ་གྲོས།ལོ་ཙཱ་བ་རྒྱ་མཚོའི་སྡེ་རྣམས་ཀྱིས་རྒྱ་ནག་གི་སྐད་ལས་བོད་དུ་བསྒྱུར་བ་ཡིན་ཞིང་།ད་དུང་རྒྱ་ནག་གི་སྐད་དུ་བཞུགས་པའི་མྱང་འདས་ཁ་ཚང་བསྒྱུར་ཐུབ་མེད།མྱང་འདས་འབྲིང་བོ་ལ་བམ་པོ་བཅུ་གསུམ་དང་ལེའུ་ལྔ་སྟེ།རྒྱ་གར་གྱི་མཁན་པོ་ཛི་ན་མི་ཏྲ་དང་།ཛྙཱ་ན་གཪྦྷ་དང་།ལོ་ཙཱ་བ་བནྡེ་དེ་བ་ཙནྡྲ་སོགས་ཀྱིས་རྒྱ་གར་གྱི་སྐད་ལས་བསྒྱུར།མྱང་འདས་ཆུང་བ་ཤོ་ལོ་ཀ་དྲུག་ཅུ་ཙམ་ཡོད་ཅིང་།པཎྜི་ཏ་ཀ་མ་ལ་གུཔྟ་དང་ལོ་ཆེན་རིན་ཆེན་བཟང་པོ་གཉིས་ཀྱིས་བསྒྱུར་བ་རྣམས་སོ།།